CELEX: 31995D0352
Language: el
Date: 1995-07-25 00:00:00
Title: 95/352/ΕΚ: Απόφαση της Επιτροπής της 25ης Ιουλίου 1995 για καθορισμό των όρων υγειονομικού ελέγχου και των απαιτήσεων όσον αφορά την πιστοποίηση για τις εισαγωγές από τρίτες χώρες Crassostrea gigas για μετεγκατάσταση στα κοινοτικά ύδατα

Avis juridique important

|

31995D0352

95/352/ΕΚ: Απόφαση της Επιτροπής της 25ης Ιουλίου 1995 για καθορισμό των όρων υγειονομικού ελέγχου και των απαιτήσεων όσον αφορά την πιστοποίηση για τις εισαγωγές από τρίτες χώρες Crassostrea gigas για μετεγκατάσταση στα κοινοτικά ύδατα  

Επίσημη Εφημερίδα αριθ. L 204 της 30/08/1995 σ. 0013 - 0019

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1995 για καθορισμό των όρων υγειονομικού  ελέγχου και των απαιτήσεων όσον αφορά την πιστοποίηση για τις εισαγωγές από τρίτες χώρες  Crassostrea gigas για μετεγκατάσταση στα κοινοτικά ύδατα (Κείμενο που παρουσιάζει ενδιαφέρον για  τον ΕΟΧ) (95/352/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού  ελέγχου που διέπουν τη διάθεση στην αγορά ζώων και προϊόντων υδατοκαλλιέργειας  (1), όπως  τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας,  και ιδίως το άρθρο 19 παράγραφος 4, και τα άρθρα 20 και 21, Εκτιμώντας: ότι το Crassostrea gigas είναι το κυριότερο είδος στρειδιών που εκτρέφεται στην Κοινότητα και,  συνεπώς, αποτελεί σημαντικό οικονομικό παράγοντα και πηγή εισοδήματος για τα άτομα που εργάζονται  στον τομέα της υδατοκαλλιέργειας 7 ότι ορισμένες νόσοι που είναι εξωτικές για την Κοινότητα και οι οποίες είναι διαδεδομένες σε τρίτες  χώρες όταν εισάγονται στην Κοινότητα μπορεί να έχουν καταστροφικές συνέπειες για την ανάπτυξη του  τομέα καλλιέργειας στρειδιών 7 ότι πρέπει να εμποδιστεί η εισαγωγή των νόσων αυτών 7 ότι ο κίνδυνος εισαγωγής νόσων είναι πολύ μεγάλος όταν εισάγονται στρείδια για μετεγκατάσταση στα  κοινοτικά ύδατα 7 ότι λόγω έλλειψης των κατάλληλων μεθόδων απολύμανσης των υγρών αποβλήτων και των  δεξαμενών διατήρησης και καθαρισμού των στρειδιών, υπάρχει ο ίδιος κίνδυνος κατά την εισαγωγή  στρειδιών τα οποία παραμένουν προσωρινά στις εγκαταστάσεις αυτές, πριν από την κατανάλωσή τους στο  έδαφος της Κοινότητας 7 ότι, συνεπώς, οι όροι υγειονομικού ελέγχου, τα κτηνιατρικά πιστοποιητικά και ο κατάλογος των τρίτων  χωρών από τις οποίες τα Crassostrea gigas μπορούν να εισαχθούν για μετεγκατάσταση έχουν προσωρινό  χαρακτήρα, εν αναμονή των πληροφοριών σχετικά με την υγειονομική κατάσταση και την οργάνωση των  υπηρεσιών ελέγχου των τρίτων χωρών που δεν περιλαμβάνονται ακόμη στον κατάλογο 7 ότι οι ακούσιες εισαγωγές άλλων ειδών μαλακίων με τις αποστολές των Crassostrea gigas αποτελούν  σημαντικό κίνδυνο μετάδοσης της νόσου 7 ότι πρέπει οι αποστολές να ελέγχονται πριν την αναχώρησή  τους, για την αποφυγή του κινδύνου αυτού 7 ότι η απόφαση αυτή εφαρμόζεται με την επιφύλαξη των όρων δημόσιας υγείας που έχουν θεσπιστεί βάσει  της οδηγίας 91/492/ΕΟΚ του Συμβουλίου της 15ης Ιουλίου 1991 περί καθορισμού των υγειονομικών  κανόνων που διέπουν την παραγωγή και τη διάθεση στην αγορά ζώων δίθυρων μαλακίων  (2) 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης  Κτηνιατρικής Επιτροπής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα κράτη μέλη επιτρέπουν τις εισαγωγές μαλακίων που ανήκουν στο είδος  Crassostrea gigas για μετεγκατάσταση στα κοινοτικά ύδατα, ή για εκ νέου βύθιση σε κέντρα καθαρισμού  σε επαφή με τα κοινοτικά ύδατα, από τις χώρες που αναφέρονται στο παράρτημα Ι, υπό την προϋπόθεση  ότι: 1.  Πληρούνται οι ακόλουθοι όροι εισαγωγής: α)  πρέπει να έχουν υποβληθεί κατά την ημέρα της φόρτωσης σε έλεγχο για να εξακριβωθεί εάν πληρούν  τις απαιτήσεις που αναφέρονται στο άρθρο 3 σημείο 1 της οδηγίας 91/67/ΕΟΚ 7 β)  πρέπει να έχουν εκτραφεί καθόλη τη διάρκεια του κύκλου ζωής τους και αν έχουν συλλεγεί στα  εθνικά ύδατα της χώρας προέλευσης 7 γ)  πρέπει να προέρχονται από περιοχή η οποία έχει δηλωθεί, από την αρμόδια αρχή, ως απαλλαγμένη  από τις νόσους Mikrocytos mackini και Velar Velum των στρειδιών, σύμφωνα με τις διαδικασίες  δειγματοληψίας και τις μεθόδους διάγνωσης που ορίζονται στο παράρτημα ΙΙ και στην οποία δεν έχουν  παρουσιαστεί άλλες σημαντικές νόσοι δίθυρων μαλακίων, με εξαίρεση τη μαρτελίωση (Marteilia  refringens) και τη βοναμίωση (Bonamia ostreae) 7 δ)  πρέπει να έχουν υποβληθεί σε έλεγχο, πριν από τη φόρτωση, για να εξακριβωθεί η απουσία δίθυρων  μαλακίων οποιουδήποτε άλλου είδους, σύμφωνα με τις διαδικασίες που αναφέρονται στο παράρτημα ΙΙΙ. 2.  Συνοδεύονται από υγειονομικό πιστοποιητικό το υπόδειγμα του οποίου ορίζεται στο παράρτημα IV. Άρθρο 2 Η παρούσα απόφαση εφαρμόζεται από την 1η Οκτωβρίου 1995. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 25 Ιουλίου 1995. Για την Επιτροπή Franz FISCHLER Μέλος της Επιτροπής  ΠΑΡΑΡΤΗΜΑ Ι Προσωρινός κατάλογος των τρίτων χωρών από τις οποίες επιτρέπονται οι  εισαγωγές Crassostrea gigas που προορίζονται για μετεγκατάσταση στην Κοινότητα (AU) Αυστραλία (CA) Καναδάς (NZ) Νέα Ζηλανδία (US) Ηνωμένες Πολιτείες Αμερικής  ΠΑΡΑΡΤΗΜΑ ΙΙ Διαδικασίες δειγματοληψίας και διαγνωστικές μέθοδοι για το χαρακτηρισμό  μιας ζώνης ως απαλλαγμένης από τις νόσους Mikrocytos mackini και Oyster Velar (ιριδοϊοί) Α.   ΜΕΘΟΔΟΙ ΔΕΙΓΜΑΤΟΛΗΨΙΑΣ 1.  ΔΕΙΓΜΑΤΟΛΗΨΙΑ 1.1.  Σημεία δειγματοληψίας Για καθεμία από τις ζώνες στις οποίες αναφέρεται το παράρτημα, θα πρέπει να επιλέγεται ένας αριθμός  σημείων δειγματοληψίας ώστε να υπάρχουν όσο το δυνατό περισσότερες πιθανότητες ανίχνευσης παθογόνων  παραγόντων. Πρέπει να λαμβάνονται υπόψη παράμετροι που επηρεάζουν την ανάπτυξη παθογόνων οργανισμών  όπως είναι η πυκνότητα του ζωικού κεφαλαίου, η ροή των υδάτων και ο κύκλος αναπτύξεως των  μαλακίων. Για μια δεδομένη ζώνη πρέπει να επιλεγούν τουλάχιστον τρία σημεία δειγματοληψίας. Ο αριθμός των  σημείων αυξάνεται εφόσον πρόκειται για ευρύτερες ζώνες που περιλαμβάνουν πολλές περιοχές στις  οποίες καλλιεργούνται τα εν λόγω ευπαθή είδη. Στο βαθμό του δυνατού πρέπει να λαμβάνεται, τουλάχιστον ένα δείγμα από φυσικές κοίτες. Πρέπει να  επιλέγονται τα μαλάκια που παρουσιάζουν ανωμαλίες (μη φυσιολογική ανάπτυξη, ανοικτό κέλυφος). 1.2.  Περίοδος και συχνότητα δειγματοληψίας Η συχνότητα του ελέγχου βασίζεται στο χρονικό διάστημα κατά το οποίο η νόσος είναι έκδηλη και,  επομένως, οι έλεγχοι πρέπει να διενεργούνται μετά την πάροδο του εν λόγω χρονικού διαστήματος. Για  τον καθορισμό της συχνότητας των ελέγχων, λαμβάνεται επίσης υπόψη η μεταφορά μαλακίων, η οποία  πραγματοποιείται συνήθως την άνοιξη και το φθινόπωρο. Γι' αυτό, η δειγματοληψία πρέπει να  διενεργείται δύο φορές το χρόνο (άνοιξη/φθινόπωρο) για Mikrocytos και για ιριδοϊούς. 1.3.  Μέγεθος του δείγματος Κατά την αρχική διετή περίοδο ελέγχου που προηγείται της επίτευξης του εγκριθέντος καθεστώτος, το  μέγεθος του δείγματος για κάθε σημείο δειγματοληψίας είναι 150 ή επαρκής αριθμός προκειμένου να  διασφαλισθεί η ανίχνευση, με βαθμό εμπιστοσύνης 95  %, φορέων παθογόνων οργανισμών που εμφανίζουν  συχνότητα 2  %. 2.  ΑΠΟΣΤΟΛΗ ΔΕΙΓΜΑΤΩΝ Όλα τα δείγματα μαλακίων πρέπει να βρίσκονται στο εγκεκριμένο εργαστήριο εντός 24 ωρών από τη λήψη  τους. Πρέπει να είναι συσκευασμένα σύμφωνα με τα ισχύοντα πρότυπα προκειμένου να διατηρούνται σε  καλή κατάσταση. Στο δείγμα επισυνάπτεται ετικέτα στην οποία αναγράφεται ο τόπος δειγματοληψίας, η  ημερομηνία και το ιστορικό (αν υπάρχει). 3.  ΜΑΚΡΟΣΚΟΠΙΚΗ ΕΞΕΤΑΣΗ Τα μαλάκια πρέπει να ανοίγονται με τέτοιο τρόπο ώστε να μην προκαλείται ζημία στους ιστούς, κυρίως  στο μανδύα, τα βράγχια, την καρδιά και τον πεπτικό αδένα. Ανωμαλίες και κακώσεις στους ιστούς,  καθώς και οιεσδήποτε ανωμαλίες του κελύφους, οργανισμοί που τρυπούν το κέλυφος και εμφανείς  ξενιστές του μανδύα πρέπει να σημειώνονται. 4.  ΕΛΕΓΧΟΣ ΤΩΝ ΑΠΟΘΕΜΑΤΩΝ ΣΕ ΠΕΡΙΠΤΩΣΗ ΕΜΦΑΝΙΣΗΣ ΜΗ ΦΥΣΙΟΛΟΓΙΚΩΝ ΔΕΙΚΤΩΝ ΘΝΗΣΙΜΟΤΗΤΑΣ Σε περίπτωση εμφάνισης μη φυσιολογικών δεικτών θνησιμότητας σε αποθέματα δίθυρων μαλακίων, πρέπει  να διεξάγεται επείγουσα έρευνα για τον προσδιορισμό της αιτιολογίας. Υπό φυσικές συνθήκες ως μη  φυσιολογική θνησιμότητα θεωρείται μια ξαφνική σημαντική θνησιμότητα που εμφανίζεται σε σύντομο  χρονικό διάστημα μεταξύ δύο παρατηρήσεων κατά τη διάρκεια της αμπώτιδος. Στο εκκολαπτήριο θεωρείται  ως μη φυσιολογική η θνησιμότητα όταν ο καλλιεργητής δεν λαμβάνει νύμφες κατά τη διάρκεια περιόδου  στην οποία έγιναν διαδοχικές ωοτοκίες από διαφορετικές γενεές. Στα εκτροφεία γόνων ως μη  φυσιολογική θνησιμότητα θεωρείται μια ξαφνική σημαντική θνησιμότητα που εμφανίζεται σε σύντομο  χρονικό διάστημα σε πολλούς σωλήνες. Το ληφθέν δείγμα πρέπει να αποτελείται από 150 μεμονωμένα στρείδια και πρέπει να υπόκειται σε  χειρισμούς σύμφωνα με τη διαδικασία που ορίζεται στην ιστολογική ανάλυση. Η τεχνική αυτή πρέπει να  χρησιμοποιείται σε πρώτο στάδιο, πριν από οιαδήποτε άλλη μορφή εξέτασης. Τα δείγματα  μονιμοποιούνται, κατά προτίμηση με υλικό μονιμοποίησης Carson, το οποίο επιτρέπει την εκ νέου χρήση  του δείγματος για εξέταση με ηλεκτρονικό μικροσκόπιο. Β.  ΔΙΑΓΝΩΣΤΙΚΕΣ ΜΕΘΟΔΟΙ 1.  Mikrocytos mackini 1.  ΠΡΟΕΤΟΙΜΑΣΙΑ ΚΑΙ ΕΞΕΤΑΣΗ ΔΕΙΓΜΑΤΩΝ ΓΙΑ ΜΙΚΡΟΚΥΤΤΑΡΩΣΗ 1.1.  Κυτταρολογική εξέταση Αφαιρέστε ένα κομμάτι από τα αποστήματα ή έλκη, απομακρύνατε το πλεονάζον υγρό τοποθετώντας το  δείγμα σε στυπόχαρτο, στη συνέχεια πραγματοποιήστε αποτυπωτικό επίχρισμα σε αντικειμενοφόρο πλάκα  χρησιμοποιώντας το δείγμα που αντιστοιχεί στην τομή που περνά μέσω του μολυσμένου ιστού. Οι  αντικειμενοφόρες πλάκες ξηραίνονται στον αέρα και στη συνέχεια μονιμοποιούνται με μεθανόλη (δύο έως  τρία λεπτά). Οι αντικειμενοφόρες πλάκες χρωματίζονται χρησιμοποιώντας οιαδήποτε χρώση εφάμιλλη της Wright-Giemsa  (π.χ. Mreck's Hemacolor ή Baxter's Diff-Quick) σύμφωνα με τις οδηγίες του παρασκευαστή. Εμβυθίσατε  τις αντικειμενοφόρους πλάκες στο πρώτο λουτρό για τέσσερα έως πέντε δευτερόλεπτα, στη συνέχεια  εμβαπτίσατε αμέσως στο δεύτερο λουτρό (τρία δευτερόλεπτα). Ξεπλύνατε με νερό της βρύσης, στεγνώστε  ολοσχερώς με ψυχρό ή θερμό αέρα και μονιμοποιήστε σε συνθετική ρητίνη (Eukitt). Το παράσιτο, διαμέτρου1 έως 3 μm, εμφανίζεται μέσα σε αιμοκύτταρα ή απαλλαγμένο από κύτταρα  ξενιστές και έχει κυανό κυτταρόπλασμα και μικρούς ερυθμούς πυρήνες. Αρκεί χρόνος παρατήρησης πέντε  λεπτών ανά αντικειμενοφόρο πλάκα. 1.2  Ιστολογική εξέταση Προκειμένου να γίνει η ιστολογική εξέταση, αφαιρέστε τμήμα από το σώμα του στρειδιού  συμπεριλαμβανομένων των φλυκταινών, των αποστημάτων και των ελκών εφόσον υπάρχουν. Στη συνέχεια,  τοποθετήσατε το δείγμα σε σταθεροποιητικό υγρό όπως είναι το Davidson, Bouin ή Carson. Το τελευταίο  καθιστά δυνατή την επανεξέταση των δειγμάτων σε ηλεκτρονικό μικροσκόπιο όταν χρειάζεται. Πρέπει να  τηρείται αναλογία πάνω από 1 προς 10 μεταξύ του ιστού και του όγκου του σταθεροποιητικού υγρού. Τα δείγματα χρησιμοποιούνται σύμφωνα με τις κλασικές ιστολογικές μεθόδους. Πολλές μη ειδικές  χρώσεις δίνουν τη δυνατότητα παρατήρησης του Mikrocytos: Haemalium-Eosin, τριχρωματική μέθοδος του  Masson. Τα παραδείγματα αυτά δεν είναι περιοριστικά. Συστήνεται η εξέταση δύο τομών ανά στρείδι. Τα στάδια του Mikrocytos, ενδοκυτταρικό παράσιτο με διάμετρο 2 έως 3 μm, είναι δυνατό να  παρατηρηθούν εντός των κυττάρων του φυσαλιδώδη συνεκτικού ιστού στην περιφέρεια των αλλοιώσεων, στα  μυϊκά κύτταρα και στα αιμοκύτταρα εντός των αλλοιώσεων. 2.  Νόσος Velar των στρειδιών 1.  ΠΡΟΕΤΟΙΜΑΣΙΑ ΚΑΙ ΕΞΕΤΑΣΗ ΔΕΙΓΜΑΤΩΝ ΓΙΑ ΙΡΙΔΟΪΟΥΣ 1.1  Κυτταρολογική εξέταση Προκειμένου να γίνει η ιστολογική εξέταση, αφαιρέσατε τμήμα (φιλέτο) από τον πεπτικό αδένα και τα  βράγχια σε τοξοειδή φορά και απομακρύνατε το πλεονάζον υγρό τοποθετώντας το δείγμα σε στυπόχαρτο,  στη συνέχεια πιέσατε το κομμάτι του τετμημένου δείγματος με τομή που περνά μέσω μολυσμένων οργάνων  σε γυάλινη αντικειμενοφόρο πλάκα. Οι αντικειμενοφόρες πλάκες ξηραίνονται στον αέρα και στη συνέχεια  μονιμοποιούνται με μεθανόλη (δύο έως τρία λεπτά). Οι αντικειμενοφόρες πλάκες χρωματίζονται χρησιμοποιώντας Marck's Hemacolor kit (με διάλυμα  αντιδραστηρίου 2 [αναφ. 11956] για ερυθρά χρώση και διάλυμα αντιδραστηρίου 3 [αναφ. 11957] για  κυανή χρώση). Εμβυθίσατε τις αντικειμενοφόρους πλάκες στο πρώτο λουτρό για τέσσερα έως πέντε  δευτερόλεπτα, στη συνέχεια εμβαπτίσατε αμέσως στο δεύτερο λουτρό (τρία δευτερόλεπτα). Ξεπλύνατε με  νερό της βρύσης, στεγνώσατε ολοσχερώς με ψυχρό ή θερμό αέρα και μονιμοποιήστε σε συνθετική ρυτίνη  (Eukitt). Αρκεί η εξέταση της κάθε αντικειμενοφόρου πλάκας για πέντε λεπτά. Το κυτταρόπλασμα των μολυσμένων κυττάρων χρωματίζεται κυανό και περιέχει έναν πυρήνα ελαφρά  χρωματισμένο ερυθρό και ένα έγκλειστο, ποικίλου μεγέθους, χρωματισμένο έντονο ερυθρό. 1.2.  Ιστολογική εξέταση Προκειμένου να γίνει η ιστολογική εξέταση, αφαιρέσατε τη φυσαλιδώδη μάζα και τα βράγχια,  χρησιμοποιώντας μικρό ψαλίδι με τοξοειδή φορά, και τοποθετήσατε το δείγμα σε σταθεροποιητικό υγρό  (Davidson, Bouin ή Carson). Το τελευταίο είναι κατάλληλο για δείγματα τα οποία είναι δυνατόν να  εξεταστούν αργότερα με ηλεκτρονικό μικροσκόπιο όταν χρειάζεται. Πρέπει να τηρείται αναλογία πάνω  από 1 προς 10 μεταξύ του ιστού και του όγκου του σταθεροποιητικού υγρού. Τα δείγματα χρησιμοποιούνται σύμφωνα με τις κλασικές ιστολογικές μεθόδους. Πολλές μη ειδικές χρώσεις δίνουν τη δυνατότητα παρατήρησης εγκλείστων ιριδοϊών: Heamalium-Eosin,  τριχρωματική μέθοδος του Masson και άλλες. Συστήνεται η εξέταση δύο τομών ανά στρείδι. Βλεφαριδοφόρο ιστιαίο (velar) επιθήλιο με ενδοκυτταροπλασματικά έγκλειστα (με διάμετρο 1,2 έως 2,4  μm) τα οποία είναι σφαιρικά, πυκνά και βασεοφιλικά στα αρχικά στάδια της μόλυνσης αλλά γίνονται  ακανόνιστα και λιγότερο βασεοφιλικά όπως τα ιικά σωματίδια. Τα έγκλειστα μπορεί ενδεχομένως να  εμφανιστούν στον ιστιαίο συνδετικό ισοφαγικό και στοματικό επιθήλιο και σπανίως στο επιθήλιο του  μανδύα. 1.3.  Ηλεκτρονική μικροσκόπηση Ιστιαία επιθηλιακά κύτταρα με ιικό πλάσμα (που έχουν παρατηρηθεί ως έγκλειστα στην ιστολογία) τα  οποία σχηματίζουν τα ιικά σωματίδια. Τα ιικά σωματίδια με εικοσαεδρική συμμετρία (με διάμετρο 228±  7 nm) και με καψίδιο που αποτελείται από δύο επικαλυπτόμενες μεμβράνες. Τα πλήρη ιικά σωματίδια  έχουν πυκνό, εσωτερικό πυρήνα που χωρίζεται από το καψίδιο με μετρίως πυκνή ζώνη.  ΠΑΡΑΡΤΗΜΑ ΙΙΙ 1.  Για κάθε αποστολή, η αρμόδια αρχή πρέπει να διεξάγει μια επισκόπηση  τουλάχιστον σε 1  000 στρείδια τυχαίας επιλογής για κάθε τόπο προέλευσης. 2.  Η αποστολή θα θεωρείται ως μη έχουσα προβλήματα όσον αφορά τη δοκιμή εφόσον ο έλεγχος που  αναφέρεται στο σημείο 1 δεν αποκαλύπτει την παρουσία μαλακίων άλλων εκτός από Crassostrea gigas.  ΠΑΡΑΡΤΗΜΑ IV >ΑΡΧΗ ΓΡΑΦΗΚΟΥ>ΥΠΟΔΕΙΓΜΑ ΠΙΣΤΟΠΟΙΗΤΙΚΟ ΥΓΕΙΟΝΟΜΙΚΟΥ ΕΛΕΓΧΟΥ για την εισαγωγή Crassostrea gigas στην Ευρωπαϊκή Κοινότητα Σημείωση για τον εισαγωγέα: το πιστοποιητικό αυτό χρησιμοποιείται μόνο για κτηνιατρικούς σκοπούς  και το πρωτότυπο, πρέπει να συνοδεύει την αποστολή έως το συνοριακό σταθμό ελέγχου εισόδου στην  Κοινότητα. Αριθ. αναφοράς:    Χώρα εξαγωγέας:    Επίσημη υπηρεσία (Υπουργείο, Υπηρεσία):    I. Προέλευση των στρειδιών. Περιοχή της χώρας προέλευσης:    Γεωργική εκμετάλλευση προέλευσης: Όνομα:    Διεύθυνση:    Αποστολέας:    II. Περιγραφή της αποστολής: Καθαρό βάρος:    Αριθμός μονάδων:    Μέσο μέγεθος των στρειδιών:    III. Προορισμός της αποστολής. Κράτος μέλος αποστολής:    Τόπος προορισμού:    Παραλήπτης: Όνομα:    Διεύθυνση:    IV. Μέσο μεταφοράς (περιγραφή και ταυτοποίηση)     V. Υγειονομική βεβαίωση Ο υπογεγραμμένος εκπρόσωπος της επίσημης αρχής βεβαιώνω ότι τα στρείδια που ανήκουν στην παρούσα  αποστολή: 1.  -  εξετάστηκαν σήμερα και δεν παρουσιάζουν κλινικό σύμπτωμα νόσου, -  δεν επρόκειτο να καταστραφούν στο πλαίσιο προγράμματος εξάλειψης κάποιας νόσου, -  δεν προέρχονται από εκμετάλλευση η οποία υπόκειται σε απαγορευτικά μέτρα για υγειονομικούς  λόγους και δεν έχουν έρθει σε επαφή με ζώα από κάποια τέτοια εκμετάλλευση 7 2.  έχουν εκτραφεί και συλλεγεί στα εθνικά ύδατα της χώρας προέλευσης 7 3.  προέρχονται από περιοχή η οποία είναι απαλλαγμένη από τις νόσους Mikrocytos mackini και Velar,  σύμφωνα με τις μεθόδους διάγνωσης και τις διαδικασίες που καθορίζονται στο παράρτημα ΙΙ της  απόφασης 95/352/ΕΚ της Επιτροπής και στην οποία δεν έχουν παρουσιαστεί άλλες σημαντικές νόσοι  δίθυρων μαλακίων [με εξαίρεση τη μαρτελίωση (Marteilia refringens) και τη βοναμίωση (Bonamia  ostreae)]; 4.  είναι μόνο του είδους Crassostrea gigas. Η αποστολή έχει υποβληθεί στον έλεγχο που αναφέρεται  στο παράρτημα ΙΙΙ της απόφασης 95/352/ΕΚ της Επιτροπής.  Ημερομηνία  (ημέρα φόρτωσης) Υπογραφή:    Όνομα με κεφαλαία γράμματα, ιδιότητα και επίσημος τίτλος:     Σφραγίδα >ΤΕΛΟΣ ΓΡΑΦΗΚΟΥ>